Helstu áherslur sem Landvernd kom á framfæri í gegnum samráðsgátt varðandi aðgerðaráætlun í loftslagsmálum : Að í aðgerðaráætlun verði fleiri magnbundin og tímasett markmið í aðgerðaráætlun - markviss og sýnilegur árlegur árangur í samdrætti á losun . Að aðgerðaráætlunun nái til allra geira samfélagsins sem losa mikið af gróðurhúsalofttegundum Fjármagn til loftslagmála verða aukið til muna , fari úr 0,2% af vergri þjóðarframleiðslu upp í 1% á næsta ári . Skýr áform um kerfisbreytingar í aðgerðaráætlun um loftslagsmál þar sem lögð er áhersla á breyttar framleiðsluhefðir , breytt neyslu - og ferðamynstur , breytt viðskiptamódel og róttækt átak í fræðslumálum . Sterkari áhersla á fjölbreyttan ferðamáta með markmiðum um að hlutdeild ( raf ) hjólandi vegfarenda sé 8% yfir landið allt og 20% í stærri bæjum fyrir 2023 . Tryggð fjármögnun í Borgarlínu . Innviðir fyrir hjólreiðar fái 10% af öllu fé sem veitt er til nýframkvæmda í samgöngum . Banka í meirihlutaeigu ríkisins þarf að skylda til að setja sér loftslagsvæna lánastefnu og hvetja þá til þess að hækka vexti á starfsemi sem losar mikið en lækka á móti vexti til þeirra sem losa minna . Setja reglur um loftslagsvænar fjárfestingar lífeyrissjóða og annarra sjóða Aðgerðir samþykktar á aðalfundi Landverndar 30. apríl 2019 Kolefnisgjald - 10% af fjargjaldi hvers farþega með alþjóðaflugi og 3000 kr / farþega með skemmtiferðaskipi sem kemur til landsins . Skatturinn fari beint í verkefni um kolefnisbindingu eða þróun á loftlslagsvænum lausnum . Lífeyrissjóðir og aðrir stærri fjárfestingarsjóðir , skuldbindi sig til að allar fjárfestingar þeirra til næstu fimm ára standist markmið Parísarsáttmálans . Loftslagsvænar fjárfestingar ( Paris proof fjárfestingar ) verði skylda fyrir alla opinbera sjóði . Kolefnisgjald á bensín og dísil verði aukinn um 200% til 2021 og féið eyrnamerkt bættum almenningssamgöngum og öðrum vistvænum samgöngukostum eins og borgarlínu . Að vistvænt skipulag verði haft að leiðarljósi í þéttbýlum og sveitarfélög skylduð til þess að meta loftslagsáhrif af sinni skipulagsgerð . Að gerðar verði mun strangari kröfur til stóriðju varðandi að draga úr sinni losun , t.d með því að nýta betri framleiðsluferli . Fyrirtæki í stóriðju verði skyldug til þess að kolefnisjafna sína losun þrátt fyrir að sú losun sé hluti af ETS kerfinu . Að allar bílaleigur verði skuldbundnar til þess að kaupa eingöngu inn vistvæna bíla frá 2022 . Að notkun á hagvexti sem mælikvarða fyrir velsæld samfélagsins verði hætt og raunhæfari mælikvarðar teknir upp ( eins og SPI ) Hagkvæmni og sanngirni verði höfð að leiðarljósi við forgangsröðun á aðgerðum til að draga úr losun gróðurhúsaloftegundum ( GHL ) . Jafnframt verði tekið mið af leiðbeiningum IPCC um fjárfestingaþörf sem hlutfall af vergri þjóðarframleiðslu . Sighækkandi gjöld á losun GHL sem ná til allra geira samfélagsins : samgangna , stóriðju , urðunnar úrgangs , landbúnaðar og fiskveiða . Tekjum sem af þessu hljótast verði skilað aftur með jafnri almennri greiðslu til skattgreiðanda eða til fyrirtækja eftir þar til gerðum reglum . Tryggja fjármagn í Borgarlínu og almennt að fjármagn í almenningssamgöngur verði stór aukið . GHL gjöld verði ekki felld niður þó veggjöld verði tekin upp . Gjöldum á innflutt bíla verði breytt enn frekar á þann veg að bílar sem nota hreina orkugjafa verði hagkvæmasti kosturinn en bílar sem eyða miklu bensíni eða dísel verði óhagkvæmastir í innkaupum . [ Miða aðgerðir við að samsetning bílaflotans leiði til þess að árlegur samdráttur í losun frá einkabílum frá 2020 til 2030 verði a.m.k. 4% ] Frekari uppbygging á hleðslustöðum haldi áfram , m.a. í samstarfi við bændur sem geti veitt slíka þjónustu . Aðgerðir sem leiði til þess að bílaleigur bjóði eingöngu upp á hreinorkubíla . Annað Komið verði á fjárhagslegum hvötum fyrir fyrirtækja að kolefnisjafna starfsemi sína og kröfur um kolefnisbókhald fyrirtækja verði hertar . Fræðsla Fræðsla til almennings verði efld og stuðlað að valdeflingu almennings á þessu sviði . Gera tengingu lýðheilsu og umhverfismála skýrari . Vitundarvakning meðal almennings um að núverandi hagkerfi gangi ekki upp vegna neikvæðra áhrifa á umhverfi og lýðheilsu Styðja menntun kvenna í þróunarlöndum . Það dregur úr fólksfjölgun , eykur heilbrigði og bætir landnotkun . Tryggja að kolefnisjöfnun leiði ekki til skipulagslausrar skógræktar . Landvernd styður hugmyndir um Hálendisþjóðgarð og Þjóðgarðastofnun en nauðsynlegt er að koma í veg fyrir uppbyggingu orkuvera og miðlunarlóna á hálendinu enda skerðir það verðmæti svæðisins og er í trássi við náttúruverndarlög og alþjóðlegar skilgreiningar á þjóðgörðum .